b'\n_START_ARTICLE_\nDet matematisk-naturvitenskapelige fakultet (UiO)\n_START_PARAGRAPH_\nDet matematisk-naturvitenskapelige fakultet (ofte kalt Mat-Nat) er Universitetet i Oslos avdeling for studier i matematikk og naturvitenskaplige fag._NEWLINE_Fakultetet ble grunnlagt i 1811 som en underavdeling av Filosofisk fakultet. I 1861 fikk det status som selvstendig fakultet. _NEWLINE_Det har v\xc3\xa6rt to nobelprisvinnere tilknyttet fakultetet, Odd Hassel fikk prisen i kjemi i 1969 og Ivar Gi\xc3\xa6ver fikk den i fysikk i 1973. Rager h\xc3\xb8yt gj\xc3\xb8r ogs\xc3\xa5 professor emeritus Arnt Eliassens Balzanpris i meteorologi i 1996 samt Ole-Johan Dahl og Kristen Nygaards Turing-priser fra 2001 og John Von Neumann-medaljer fra 2002 for objektorientert programmering._NEWLINE_I 2013 var det omtrent 4\xc2\xa0500 studenter ved Mat-Nat. Morten D\xc3\xa6hlen er dekan ved fakultetet, Svein St\xc3\xb8len er prodekan for forskning og Solveig Kristensen er prodekan for utdanning._NEWLINE_Flere fagmilj\xc3\xb8er ved Mat-Nat markerer seg internasjonalt, som for eksempel Institutt for teoretisk astrofysikk, som deltar i ESA og NASAs program \xc2\xabSolar and Heliospheric Observatory\xc2\xbb.'